**লরা জুলিয়েট কুয়েন্সবার্গ** (জন্মঃ ৮ আগস্ট ১৯৭৬) একজন ব্রিটিশ সাংবাদিক। তিনি বর্তমানে বিবিসি নিউজের রাজনৈতিক সম্পাদক, ২০১৫ সালের জুলাই মাসে তিনি নিক রবিনসনের স্থলাভিষিক্ত হন এবং তিনিই এই অবস্থানে স্থলাভিষিক্ত প্রথম নারী। তিনি পূর্বে বিবিসির প্রধান রাজনৈতিক সংবাদদাতা হিসেবে দায়িত্ব পালন করেছেন এবং আইটিভি নিউজের প্রথম ব্যবসায়িক সম্পাদক ছিলেন। তিনি ফেব্রুয়ারি ২০১৪ থেকে জুলাই ২০১৫ মধ্যে নিউজনাইটের প্রধান সংবাদদাতা ছিলেন, মাঝে মধ্যে তিনি অনুষ্ঠানটি উপস্থাপনাও করতেন।

প্রাথমিক জীবন এবং শিক্ষা
------------------------

কুয়েন্সবার্গ ১৯৭৬ সালে ইতালিতে নিক এবং স্যালি কুয়েন্সবার্গ এর ঘরে জন্মগ্রহণ করেন। তার পিতা একজন ব্যবসায়ী এবং তার মা শিশুদের সেবায় কাজ করতেন এবং ২০০০ সালের নববর্ষ অনার্সে এর জন্য সিবিই লাভ করেন। তার পিতামহ ছিলেন এককেহার্ড ফন কুয়েন্সবার্গ, একজন সহ-প্রতিষ্ঠাতা, এবং রয়েল কলেজ অফ জেনারেল প্র্যাকটিশনারস-এর সভাপতি, যিনি ১৯৬৯ সালের জন্মদিন অনার্সে সিবিই নিযুক্ত হয়েছিলেন। তার পিতামহ ছিলেন লর্ড রবার্টসন, জাস্টিশিয়ারি স্কটিশ হাইকোর্টের একজন বিচারক, যার ভাই জেমস উইলসন রবার্টসন ছিলেন নাইজেরিয়ার শেষ ব্রিটিশ গভর্নর-জেনারেল। তার বড় ভাই ডেভিড ব্রাইটন এবং হোভ সিটি কাউন্সিলের অর্থ ও সম্পদের নির্বাহী পরিচালক। তার বড় বোন জোয়ানা কুয়েন্সবার্গ একজন প্রাক্তন কূটনীতিবিদ যিনি মোজাম্বিকের হাই কমিশনার হিসেবে দায়িত্ব পালন করেছেন।

ক্যারিয়ার
----------

### বিবিসির রাজনৈতিক সম্পাদক

তিনি ২০১৫ সালের জুলাই মাসে বিবিসির রাজনৈতিক সম্পাদক হিসেবে নিযুক্ত হন, প্রথম মহিলা হিসেবে এই পদে তিনি দায়িত্ব পালন করেন। ২০১৬ সালের জানুয়ারি মাসে কুয়েন্সবার্গ লেবার পার্টির এমপি স্টিফেন ডাকিকে *ডেইলি পলিটিক্স*-এ ছায়া পররাষ্ট্র দপ্তরের মন্ত্রী হিসেবে প্রকাশ্যে পদত্যাগের কথা ঘোষণা করার বিষয়ে জড়িত ছিলেন। ঘটনাটি লেবার পার্টির যোগাযোগ পরিচালক সিউমাস মিলনের একটি আনুষ্ঠানিক অভিযোগের বিষয় ছিল, যা বিবিসির সরাসরি রাজনৈতিক অনুষ্ঠানের প্রধান রবি গিব প্রত্যাখ্যান করেন।

পুরস্কার
--------

২০১৬ সালের নভেম্বরে, কুয়েন্সবার্গকে *রাজনৈতিক শিক্ষা পরিষদ* দ্বারা "বছরের শ্রেষ্ঠ সংবাদ উপস্থাপক" হিসেবে পুরস্কৃত করা হয়। এই পুরস্কার ছিল রাজনীতি সম্পর্কে জনগণের উপলব্ধিতে তার অবদানের স্বীকৃতি, বিশেষ করে জুন ২০১৬ সালের ইইউ গণভোট এবং পরবর্তী অগ্রগতিকে ঘিরে।

২০১৬ সালের ডিসেম্বর মাসে *প্রেস গেজেট* আয়োজিত ব্রিটিশ সাংবাদিকতা পুরস্কারে কুয়েন্সবার্গ *বছরের শ্রেষ্ঠ সাংবাদিক* পুরস্কার লাভ করেন। বিচারকরা বলেন, "ব্রিটিশ রাজনীতির সবচেয়ে বড় পরিবর্তন নিয়ে রিপোর্ট করার জন্য কুয়েনসবার্গের এই পুরস্কার প্রাপ্য"।

*ইভিনিং স্ট্যান্ডার্ড ২০১৯* শীর্ষ -২০ *সবচেয়ে প্রভাবশালী লন্ডনবাসী* তালিকায় কুয়েন্সবার্গের নাম ছিল।

ব্যক্তিগত জীবন
--------------

কুয়েন্সবার্গ একজন ব্যবস্থাপনা পরামর্শক জেমস কেলিকে বিয়ে করেছেন।

তথ্যসূত্র
---------

1. ↑  "BBC names Laura Kuenssberg as BBC political editor"। BBC News। ২২ জুলাই ২০১৫। সংগ্রহের তারিখ ২২ জুলাই ২০১৫।
2. ↑  Plunkett, John (২২ জুলাই ২০১৫)। "Laura Kuenssberg confirmed as the BBC's first female political editor"। *The Guardian*। সংগ্রহের তারিখ ২৩ জুলাই ২০১৫।
3. ↑  Saner, Emine (২৯ সেপ্টেম্বর ২০১৭)। "Laura Kuenssberg: BBC titan who would 'die in a ditch for impartiality'"। *The Guardian*। সংগ্রহের তারিখ ১৮ অক্টোবর ২০১৯।
4. ↑  "Sally Kuenssberg, CBE"। BBC Scotland। ৩১ ডিসেম্বর ১৯৯৯। সংগ্রহের তারিখ ২০ মে ২০১০।
5. ↑  Kristy Dorsey (৪ মার্চ ২০১৩)। "Business interview: Nick Kuenssberg"। *The Scotsman*। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৬।
6. 1 2 3  "How political editor Laura Kuenssberg broke the mould to become the BBC's Brexit guru"। *The Times*। ৩০ মার্চ ২০১৯। (সদস্যতা প্রয়োজনীয়)
7. ↑  "Meet the council's new finance boss – and his famous sister"। *The Argus*। ২৫ জানুয়ারি ২০১৬। সংগ্রহের তারিখ ২৮ সেপ্টেম্বর ২০১৭।
8. ↑  "Laura Kuenssberg has been appointed the BBC's new Political Editor"। *BBC Media Centre*। BBC। সংগ্রহের তারিখ ২৪ জুলাই ২০১৫।
9. ↑  "Broadcaster of the Year 2016 - Political Studies Association"। সংগ্রহের তারিখ ৩০ নভেম্বর ২০১৬।
10. ↑  "BBC's Laura Kuenssberg named journalist of the year"। BBC News। ৭ ডিসেম্বর ২০১৬। সংগ্রহের তারিখ ৭ ডিসেম্বর ২০১৬।
11. ↑  Gayle, Damien (৭ ডিসেম্বর ২০১৬)। "Guardian scoops three prizes at British Journalism Awards"। *The Guardian*। সংগ্রহের তারিখ ৭ ডিসেম্বর ২০১৬।
12. ↑  "Laura Kuenssberg and Edward Enninful make top 20 'most influential Londoners' list"। Press Gazette। ৩ অক্টোবর ২০১৯। সংগ্রহের তারিখ ১৯ নভেম্বর ২০১৯।

বহিঃসংযোগ
---------

* বিবিসি অনলাইনে লরা কুইন্সবার্গ  আর্কাইভইজে আর্কাইভকৃত ২০ ফেব্রুয়ারি ২০১৪ তারিখে

| গণমাধ্যম ক্ষেত্রের পদ
 |
| --- |
|
| পূর্বসূরীNone | **Business Editor: ITV News**2011–2013 | উত্তরসূরীJoel Hills |
|
|
| পূর্বসূরীJames Landale | **Chief Political Correspondent: BBC News**2009–2011 | উত্তরসূরীNorman Smith |
|
|
| পূর্বসূরীNick Robinson | **Political Editor: BBC News**2015– | উত্তরসূরীIncumbent |
|